สรุปภาวะตลาดต่างประเทศ ประจำวันที่ 5 ก.ค. 2562
สรุปภาวะตลาดต่างประเทศ ประจำวันที่ 5 ก.ค. 2562
สรุปภาวะตลาดต่างประเทศ ประจำวันที่ 5 ก.ค. 2562
8 ก.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อวันศุกร์ (5 ก.ค.) เนื่องจากการเปิดเผยข้อมูลการจ้างงานของสหรัฐที่แข็งแกร่งเกินคาด ได้ทำลายความหวังที่ว่า ธนาคารสหรัฐ (เฟด) จะปรับลดอัตราดอกเบี้ยลงอย่างมากในเดือนนี้
ดัชนีเฉลี่ยอุตสาหกรรมดาวโจนส์ปิดที่ 26,922.12 จุด ลดลง 43.88 จุด หรือ -0.16% ขณะที่ ดัชนี S&amp;P500 ปิดที่ 2,990.41 จุด ลบ 5.41 จุด หรือ -0.18% และดัชนี Nasdaq ปิดที่ 8,161.79 จุด ลดลง 8.44 จุด หรือ -0.10%
 
ตลาดหุ้นยุโรปปิดลดลงเมื่อวันศุกร์ (5 ก.ค.) โดยถูกกดดันจากการที่เยอรมนีเปิดเผยข้อมูลเศรษฐกิจที่อ่อนแอเกินคาด นอกจากนี้ การเปิดเผยข้อมูลการจ้างงานนอกภาคเกษตรที่แข็งแกร่งเกินคาดของสหรัฐ ทำให้นักลงทุนหมดหวังที่จะเห็นธนาคารกลางสหรัฐ (เฟด) ปรับลดอัตราดอกเบี้ยลงอย่างมากในเดือนนี้
ดัชนี Stoxx Europe 600 ลดลง 0.72% ปิดที่ 390.11 จุด
ดัชนี CAC-40 ตลาดหุ้นฝรั่งเศสปิดที่ 5,593.72 จุด ลดลง 27.00 จุด หรือ -0.48% ขณะที่ ดัชนี DAX ตลาดหุ้นเยอรมันปิดที่ 12,568.53 จุด ลดลง 61.37 จุด หรือ -0.49%  และ ดัชนี FTSE 100 ตลาดหุ้นลอนดอนปิดที่ 7,553.14 จุด ลดลง 50.44 จุด หรือ -0.66%
 
ตลาดหุ้นลอนดอนปิดลดลงเมื่อวันศุกร์ (5 ก.ค.) โดยได้รับแรงกดดันจากการที่หุ้นกลุ่มเหมือง และหุ้นกลุ่มก่อสร้างบ้านร่วงลง นอกจากนี้ ตลาดยังถูกกดดันจากการที่กระทรวงแรงงานสหรัฐเปิดเผยตัวเลขการจ้างงานนอกภาคเกษตรเพิ่มขึ้นเกินคาดในเดือนมิ.ย. ซึ่งทำให้นักลงทุนหมดหวังที่จะเห็นธนาคารกลางสหรัฐ (เฟด) ปรับลดอัตราดอกเบี้ยลงอย่างมากในเดือนนี้
ดัชนี FTSE 100 ตลาดหุ้นลอนดอนปิดที่ 7,553.14 จุด ลดลง 50.44 จุด หรือ -0.66%
 
สัญญาทองคำตลาดนิวยอร์กปิดร่วงลงเมื่อวันศุกร์ (5 ก.ค.) เนื่องจากสกุลเงินดอลลาร์ที่แข็งค่าขึ้นได้สร้างแรงกดดันต่อตลาดทองคำ โดยดอลลาร์แข็งค่าขึ้นเมื่อเทียบกับสกุลเงินหลักๆ หลังกระทรวงแรงงานสหรัฐเปิดเผยตัวเลขการจ้างงานนอกภาคเกษตรเพิ่มขึ้นมากเกินคาดในเดือนมิ.ย.
สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 20.80 ดอลลาร์ หรือ 1.46% ปิดที่ 1,400.10  ดอลลาร์/ออนซ์
สัญญาโลหะเงินส่งมอบเดือนก.ย. ร่วงลง 33.5 เซนต์ หรือ 2.18% ปิดที่ 15.001 ดอลลาร์/ออนซ์
สัญญาพลาตินัมส่งมอบเดือนต.ค. ร่วงลง 32.20 ดอลลาร์ หรือ 3.82% ปิดที่ 811.40 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 1.60 ดอลลาร์ หรือ 0.1% ปิดที่ 1,564.20 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (5 ก.ค.) เนื่องจากความตึงเครียดเกี่ยวกับอิหร่าน และการที่โอเปกขยายเวลาปรับลดการผลิตน้ำมันออกไปอีกนั้น ได้ช่วยหนุนราคาน้ำมัน
สัญญาน้ำมันดิบ WTI ส่งมอบเดือนส.ค. เพิ่มขึ้น 17 เซนต์ หรือ 0.3% ปิดที่ 57.51 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 93 เซนต์ หรือ 1.5% ปิดที่ 64.23  ดอลลาร์/บาร์เรล
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (5 ก.ค.) โดยได้แรงหนุนจากการเปิดเผยตัวเลขการจ้างงานนอกภาคเกษตรที่แข็งแกร่งเกินคาดของสหรัฐ
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ปรับตัวขึ้น 0.56% สู่ระดับ 97.2804
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.57 เยน จากระดับ 107.77 เยน ขณะที่แข็งค่าเมื่อเทียบกับฟรังก์สวิส ที่ระดับ 0.9919 ฟรังก์ จากระดับ 0.9849 ฟรังก์ และ แข็งค่าเมื่อเทียบกับดอลลาร์แคนาดา ที่ระดับ 1.3083 ดอลลาร์แคนาดา จากระดับ 1.3058 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1221 ดอลลาร์ จากระดับ 1.1285 ดอลลาร์ ขณะที่เงินปอนด์อ่อนค่าลงสู่ระดับ 1.2526 ดอลลาร์ จากระดับ 1.2575 ดอลลาร์ และดอลลาร์ออสเตรเลียอ่อนค่าแตะที่ระดับ 0.6979 ดอลลาร์สหรัฐ จากระดับ 0.7020 ดอลลาร์สหรัฐ